Annelise Knudtzon

Annelise Knudtzon (født 25. oktober 1914 i Oslo, død 4. september 2006 samme sted) er en norsk vevkunstner og designer.«Annelise Knudtzon» i Norsk kunstnerleksikon. Oslo, 1982-86

Hun har utdanning fra SHKS 1943-44, og studier i Dalarna og Helsingfors. Hun har drevet egen vevstue fra 1946, med produksjon av innredningstekstiler, med vekt på «personlig pregede tekstiler i klare farger» og også «utsmykninger i form av veggryer til ambassader og næringslivets lokaler». Hun var designer for Røros Tweed 1958–75. Hun samarbeidet også, fra 1953, med maleren Knut Rumohr om å utforme vevde ryer og gulvtepper med abstrakte, naturinspirerte motiver. I 1950- og 1960-årene samarbeidet hun med møbelarkitekten Bjørn Ianke om større innredningsarbeider i offentlige bygg som Stiftsgården og Erkebispegården i Trondheim.

Hun hadde utstilling i Kunstindustrimuseet i Oslo 1975, og utstillinger sammen med Knut Rumohr i Kunstnerforbundet 1957 og Kunstnernes hus 1971. Hun er innkjøpt av Nordenfjeldske Kunstindustrimuseum, har fått Merket for god design tre ganger – i 1965 og 1971, for gardinstoffer for bedriften Røros-Tweed.norskdesign.no Søk i designpriser, og mottok Jacobprisen i 1984.Leena Mannila. God form i Norge, Jacob-prisens vinnere 1957-1995. Messel forlag / Norsk Form, 1996. ISBN 82-452-0011-5. (ebok)

 Referanser 

Kategori:Norske tekstilkunstnere
Kategori:Personer fra Oslo